ઘણી વખત એક પાત્ર અન્ય પાત્રના મનમાં ચાલતી આ ગડમથલથી બેખબર હોય અને સાથી ડિવોર્સ લેવા ઈચ્છે છે એ વાતની જાણ થાય ત્યારે ભયંકર દુઃખ જન્મે છે. એને દુનિયા પરથી ભરોસો ઊઠી જાય છે. પરંતુ આ સમયે દિલનો અવાજ સાંભળીને વાસ્તવિકતા સ્વીકારવી જોઈએ. દિલનો અવાજ સાંભળીને પોતાનો શોખ પુર્નજીવિત કરો. જીવનમાં રસ લો. અન્યને મદદરૂપ બનો. તમે નિષ્ફ્ળ હતાં એવો બ્લેમ ખુદ પર કરવાને બદલે લગ્નમાં તમે જે યોગદાન આપ્યું હતું એ માટે પ્રાઉડ ફીલ કરો. તમે કે તમારું લગ્ન નિષ્ફ્ળ નથી પણ તમારા સંબંધોની ઉંમર કે લેણા- દેણી એટલી જ હતી એવું વિચારીને જીવનમાં આગળ વધો.